Folketing
2004-01-21

Samtidig sker der en justering af medlemssammensætningen i Arbejdsmarkedets Ankenævn, hvilket betyder, at Socialministeriet afgiver et medlem, da de i forvejen bliver repræsenteret igennem Det Sociale Ankenævn. I stedet får Undervisningsministeriet et medlem i ankenævnet, eftersom arbejdsmarkedsuddannelserne er overgået til Undervisningsministeriet, og derfor er det meget fornuftigt, at de får et medlem. Justering af arbejdsmiljøloven gælder alene for ansættelse af formand og dennes stedfortræder samt ved overførsel af sekretariatsbetjening til Ankestyrelsen. Til sidst er der tale om konsekvensændringer i § 50 i retssikkerhedsloven på grund af sammenlægningen. Dansk Folkeparti støtter lovforslaget.